Suresh 280 Views
శిక్షణ నిలిపి వేస్తున్న క్రికెటర్లు: మెక్‌గ్రాత్‌
న్యూఢిల్లీ: ఈజీ మనీ క్రికెటర్లను ముఖ్యంగా ఫాస్ట్‌ బౌలర్లను నాశనం చేస్తుందని ఆస్ట్రేలియా మాజీ బౌలింగ్‌ దిగ్గజం గ్లెన్‌ మెక్‌గ్రాత్‌ పేర్కొన్నాడు. కాగా అతి తక్కువ సమయంలోనే ఎక్కువ సంపాదిస్తుండటంతో ఆటగాళ్లు శిక్షణకు పుల్‌ స్టాప్‌ పెట్టేస్తున్నారని ఆవేదన వ్యక్తం చేశాడు. పంజాబ్‌లోని పిఎసి స్టేడియంలో అండర్‌-23 పేసర్ల శిక్షణ కార్యక్రమంలో పాల్గొన్న మెక్‌గ్రాత్‌ మాట్లాడుతూ టి20లు ఫాస్ట్‌ బౌలర్లను విపరీ తంగా దెబ్బతీస్తున్నాయన్నాడు. ఇది ఒక్క భారత్‌కే పరిమితం కాలేదని,ప్రపంచమంతా ఈ సమస్య పేరుకుపోయి ఉందన్నాడు.టెస్ట్‌ క్రికెట్‌లో ఫాస్ట్‌ బౌలర్లకు తమ ప్రతిభ నిరూపిం చుకునే అవకాశం ఉంటుందని, కానీ టి20 లాంటి వాటిలో ఆ అవకాశం ఉండదని పేర్కొ న్నాడు. ఐపిఎల్‌,ఆస్ట్రేలియాలోని బిగ్‌బాష్‌ లాంటి వాటి వల్ల తక్కువ సమయంలోనే క్రికెటర్లకు పేరు ప్రఖ్యాతులు వస్తున్నాయి.దీంతో మరింత రాటుదేలేందుకు వారు కష్టపడటం లేదు.శిక్షణను అక్కడితో ఆపేస్తున్న విషయాన్ని గుర్తించానని,చాలా మంది యువ క్రికెటర్లు మంచి నైపుణ్యం సాధిస్తున్నార.ఒకసారి బాగా సంపాదించే అవకాశం వచ్చాక వారు కష్టపడ టాన్ని ఆపేస్తున్నారు అని మెక్‌గ్రాత్‌ వివరిం చాడు. క్రికెటర్లు బాగా సంపాదించడం చాలా మంచి విషయమని,అయితే డబ్బు అనేది ఆట తరువాత అనే విషయాన్ని గుర్తించాలి అని క్రికెటర్లకు సూచించాడు.క్రికెటర్ల టార్గెట్‌ దేశానికి ప్రాతినిధ్యం వహించడం పైనే ఉండాలి తప్ప డబ్బుపై కాదని మెక్‌గ్రాత్‌ సూచించాడు
=========